b'\n_START_ARTICLE_\nCenter for Offentlig Kompetenceudvikling\n_START_PARAGRAPH_\nCenter for Offentlig Kompetenceudvikling (COK) er en dansk l\xc3\xa6rings- og konsulentvirksomhed, der tilbyder kompetenceudvikling og efteruddannelse til den kommunale og regionale sektor. COK er ejet af de danske kommuner, som ud\xc3\xb8ver deres ejerskab gennem Kommunernes Landsforening._NEWLINE_Blandt COKs kurser og uddannelser kan n\xc3\xa6vnes Kommunomuddannelsen, Sundhedskommunomuddannelsen, DOL - Den Offentlige Lederuddannelse, Kattegat-forl\xc3\xb8b for nyvalgte kommunalpolitikere og en lang r\xc3\xa6kke kurser m\xc3\xa5lrettet politikere, ledere og medarbejdere i kommuner og regioner._NEWLINE_COK har kursussteder og kontorer i Aalborg, Aarhus, Vejen, Odense, N\xc3\xa6stved og K\xc3\xb8benhavn.\n_START_SECTION_\nHistorie\n_START_PARAGRAPH_\nCOK er grundlagt i 2003 som en fusion mellem Dansk Kommunalkursus (grundlagt 1967), Kommunomuddannelsen og 14 regionale undervisningscentre. I dag besk\xc3\xa6ftiger COK ca. 60 ansatte inden for udvikling og administration og har flere end 1.000 tilknyttede undervisere. COK er en selvst\xc3\xa6ndig og selvfinansieret forening, der som datterselskab til Kommunernes Landsforening (KL) er ejet af de danske kommuner.'